Jón Baldvin ráðinn stundakennari á Bifröst Jón Baldvin Hannibalsson , fyrrverandi sendiherra , hefur verið ráðinn stundakennari við Viðskiptaháskólann á Bifröst . Í haust mun hann kenna í nýju meistaranámi í Evrópufræðum en frá sumri 2006 býður Viðskiptaháskólinn á Bifröst í fyrsta sinn á Íslandi upp á nám til MA gráðu í Evrópufræðum ( e. MA in European Studies ) . Jón Baldvin mun ásamt Eiríki Bergmann Einarssyni , dósent kenna námskeiðið Ísland í evrópsku samstarfi og mun þar meðal annars ræða reynsluna af því að semja við Evrópusambandið um hið evrópska efnahagssvæði . Í námskeiðinu er skoðað með hvaða hætti Ísland tengist nú þegar samrunaþróun Evrópusambandsins í gegnum EES-samninginn og Schengen-landamærasamstarfið . Meðal annars eru möguleikar Íslendinga í samstarfsáætlunum ESB , svo sem á sviði vísinda , mennta og menningarmála til skoðunar . Þá er farin námsferð til Brussel þar sem sendiráð Íslands og stofnanir EFTA , ESB og NATO eru heimsóttar . Nánari upplýsingar um Evrópufræðina á Bifröst er að finna á vefslóðinni www.evropa